open-index/open-wikipedia-markdown huggingface dataset:
Saimaa

**Saimaa** (švéd. *Saimen*) je jazero na juhovýchode Fínska. Meno môže označovať buď vlastné jazero Saimaa (, najväčšie fínske jazero a piate najväčšie jazero v Európe), alebo sústavu jazier Saimaa, ku ktorej sa započítavajú (okrem jazera Saimaa) aj prirodzene prepojené jazerá okolo. Jazerná sústava Saimaa zaberá plochu . 

Jazero má veľmi nepravidelný tvar, je posiate ostrovmi a ostrovčekmi (celkovo breh jazera meria  a v jazere sa nachádza asi 15&nbsp;000 ostrovov a ostrovčekov). Členité plytké vody sú rajom pre ryby, vodné vtáky a (samozrejme) tiež pre rybárov. V severnej časti jazerného systému bol založený Národný park Linnansaari, ktorý má, okrem iného, slúžiť na ochranu tunajšieho sladkovodného poddruhu tuleňa obojkového (*Phoca hispida* ssp. *saimensis* - tuleň obojkový saimaaský). 

Medzi najväčšie mestá ležiace na brehu jazera patria Lappeenranta, Imatra, Savonlinna a Mikkeli. Z jazera vyteká rieka Vuoksi, ktorá sa vlieva do Ladožského jazera.

Kanál Saimaa z mesta Lappeenranta do mesta Vyborg spája Saimaa s Fínskym zálivom. Ďalšie kanály spájajú jazero Saimaa s malými jazerami vo Východnom Fínsku a vytvárajú sieť vodných ciest. Tieto cesty sa využívajú najmä na prevoz dreva, minerálov, kovov, kôry a iných nákladov, ale tiež sú vyhľadávané turistami.

thumb|center|800px|Panoramatická snímka jazera Saimaa.

## Iné projekty

Kategória:Jazerá vo Fínsku
Kategória:Etelä-Karjala
Kategória:Pohjois-Karjala
Kategória:Etelä-Savo
Kategória:Pohjois-Savo
Drakkar

[thumb|Dakar z [Osebergu. Loď sa považuje za jednu z prvých lodí typu *drakkar* (trupom a výzdobou). Na rozdiel od neskorších však bola poháňaná iba veslami.]]
**Drakkar** bol typ plavidla, aký v stredoveku používali Vikingovia.

Používali sa najmä pri nájazdoch do Európy – ako do krajín ležiacich pri pobreží mora, tak aj do vnútrozemia, pri prieskumných cestách na Južnom oceáne 

## Vzhľad
Drakkary sú charakteristické vyrezávanou dračou hlavou na prove. Takmer vždy mali jeden sklápateľný sťažeň s veľkou štvoruholníkovou plachtou. Vybavené boli aj veslami, pričom veslármi bývali väčšinou samotní bojovníci (i na obchodných plavidlách). Tí svoje štíty odkladali po stranách lode ako ochranu pred najmä nepriateľskými lukostrelcami. Tieto pestrofarebné, ako šupiny sa prekrývajúce štíty, dodávali týmto lodiam ich charakteristický vzhľad.

## Plavebné vlastnosti
Výhodou týchto lodí bol ich malý ponor, vďaka ktorému boli schopné plavby ako po mori tak i po riekach.

Kategória:Plachetnice
Kategória:Veslice
Revision Control System

**Revision Control System** (**RCS**) slúži na správu verzií projektov. Tieto systémy sa v angličtine označujú skratkou SCM - Source Code Management alebo tiež Source Configuration Management.

## Externé odkazy
* http://www.cs.purdue.edu/homes/trinkle/RCS/ - Domovská stránka projektu RCS
* www.linuxsoft.cz  - Český tutoriál pre RCS a CVS

Kategória:Softvér
Kategória:Systémy pre správu verzií
Encyklopedista

**Encyklopedista** môže byť:
* autor príspevku do encyklopédie, pozri pod encyklopédia
* človek, ktorý má encyklopedické vedomosti, všestranné poznatky z viacerých vedných odborov, polyhistor, pozri pod polyhistória
* člen autorského kolektívu *Encyclopédie ou Dictionnaire raisonné des sciences, des arts et des métiers* vedeného Denisom Diderotom, pozri encyklopedista (Diderotova Encyklopédia)
* prívrženec filozofických názorov, ktoré reprezentovala *Encyclopédie ou Dictionnaire raisonné des sciences, des arts et des métiers*, pozri pod encyklopedista (Diderotova Encyklopédia)

## Pozri aj
* *[[Encyclopédie ou Dictionnaire raisonné des sciences, des arts et des métiers]]*
MISRA

**MISRA** (z angl. The **M**otor **I**ndustry **S**oftware **R**eliability **A**ssociation) je organizácia zaoberajúca sa vytváraním štandardov na vývoj softvéru v oblasti automobilového priemyslu (Development Guidelines for Vehicle Based Software, MISRA C atď.)

MISRA definuje okrem iného štandard pre kódovanie programov v C jazyku (MISRA C). Cieľom je zvýšiť bezpečnosť kódu, prehľadnosť, lepšiu udržovateľnosť a pod..

Linka na oficiálnu stránku MISRA : http://www.misra.org.uk/

Kategória:Automobilový priemysel
Kategória:Štandardizačné organizácie
MISRA C

**MISRA C** je súbor odporúčaní pre tvorbu zdrojových textov v C jazyku, ktoré vznikli na základe skúseností s vývojom software pre vnorené systémy pre systémy v automobiloch, vypracované organizáciou The Motor Industry Software Reliability Association (MISRA).

Cieľom týchto odporúčaní je dobre čitateľný, udržovateľný, spoľahlivý, bezpečný a prenositeľný C kód. Prvá verzia štandardu pochádza z roku 1998 MISRA-C:1998 a obsahuje redukovanú verziu C jazyka, pomocou ktorej je možné dosiahnuť kód akceptovateľný pre úroveň bezpečnosti Safety Integrity Level (SIL) 2. Po úspechu v automobilovej branži a vďaka mnohým komentárom od vývojových tímov bola vydaná revidovaná verzia dokumentu MISRA-C:2004.

Kategória:Softvérové štandardy
Kategória:Štandardy v automobilovom priemysle
Kategória:Programovací jazyk C
Safety Integrity Level

**SIL** alebo **Safety Integrity Level** je úroveň integrity bezpečnosti technického systému (zariadenia). Hovorí o tom, ako často môže v systéme nastať nebezpečná porucha s rizikom vzniku nebezpečnej udalosti, ktorá môže spôsobiť materiálne škody, resp. škody na ľudskom zdraví alebo živote. Používa sa najmä v železničnej, leteckej, automobilovej doprave a v oblasiach, kde hrozia spomenuté nebezpečenstvá.

Existujú štyri úrovne SIL:
* 4 - veľmi vysoká;
* 3 - vysoká;
* 2 - stredná;
* 1 - nízka.
---
V niektorých zdrojoch uvedená úroveň 0, čo je úroveň bez požiadaviek na bezpečnosť.

Kategória:Automobilový priemysel
Kategória:Štandardy
Kategória:Bezpečnosť dopravy
Vstavaný systém

**Vstavaný systém** (iné názvy: **vložený systém **, **vnorený systém**; angl. *embedded system*) je elektronický systém (hardvér alebo softvér), ktorý je súčasťou väčšieho a komplexnejšieho systému, pre ktorý zabezpečuje riadenie definovanej množiny funkcií. Príkladom vnoreného systému môže byť mechatronický systém riadenia ABS v automobile.

## Referencie


## Iné projekty

Kategória:Elektrotechnika
Mechatronický systém

**Mechatronický systém** je mechanické zariadenie riadené elektronickou riadiacou jednotkou, v súčasnosti skoro výlučne programovanou (softvér). 

Príkladom mechatronického zariadenia môže byť elektronické riadenie tlmičov na automobile, kde mechanickou časťou je tlmič s elektronicky riadeným ventilom. Riadenie vykonáva riadiaca jednotka s mikrokontrolérom na základe vstupov zo senzorov na podvozku na tlmiči samotnom a z riadiaceho panelu vodiča.
Mechatronické systémy nie sú nijako obmedzé veľkosťou ani pôsobiskom. Môžu byť veľké napr. moderný rýchlovlak aj mikroskopicky malé napr. mikrosenzor, môžu pracovať v bežných podmienkach domova napr. pračka ale aj v najextrémnejších podmienkach napr. vesmírna sonda.

Kategória:Mechatronika
ISO 15504

Norma **ISO TR 15504** je prezývaná tiež **SPICE** (z angl. **S**oftware **P**rocess **I**mprovement and **C**apability d**E**termination). Norma bola vytvorená ako pomôcka pre vyhodnotenie kvality procesov v danom softvérovom projekte. Norma pozostáva z 9 dielov a mapuje 40 procesov, podieľajúcich sa v auditovanej organizácii na auditovanom projekte. Hodnotenie úrovne procesu v auditovanom projekte sa hodnotí podľa indikátorov opísaných v norme stupnicou 0-5 : 
* 0: proces neexistuje, alebo nie je dôkaz, že by dostatočne fungoval
* 1: základný proces je prítomný, ale je vykonávaný intuitívne a väčšinou jeho kvalita je závislá na jedincovi (tzv. GURU), ktorý je expert v danej oblasti
* 2: proces je zavedený informácie sú prístupné celému tímu. Sú prítomné prvé známky plánovania
* 3: proces je zadefinovaný na základe skúseností tímu. Skúsenosti sa v tíme navzájom distribuujú a existuje spätná väzba na podnikový štandard. 
* 4: O vykonávaných procesoch sú zbierané dáta (metriky) a sú kvantitatívne a kvalitatívne vyhodnocované.
* 5: V organizácii funguje mechanizmus neustálej optimalizácie voči jasne definovaným a dosiahnuteľným cieľom.

thumb|center|700px| ISO 15504 úrovne zrelosti procesu.

Združenie automobilových výrobcov HIS si definovalo normu ISO TR 15504 ako svoj štandard pre hodnotenie dodávateľov softvérových komponentov.

Pozn.: 
* modely CMMI a **ISO TR 15504** sú kompatibilné od úrovne 3.
* do ISO 15504 je vydaná ako plnohodnotná norma od marca 2006. Pred finálnym schválením bol záväzný ISO 15504 TR (Technical Report)

Pozri tiež: CMM

Kategória:ISO štandardy
Kategória:Riadenie kvality vývoja softvéru
Kategória:Systémové inžinierstvo
Kategória:Softvérové inžinierstvo
Syntax (jazykoveda)

**Syntax** alebo **skladba ** je v jazykovede časť gramatiky zaoberajúca sa konštrukciami, a to ako stavebnými prvkami viet alebo ako gramatickými a sémantickými celostnými útvarmi s komunikačnou funkciou. 
Označenie pre syntax pochádza z gréckych slov συν (*syn*, znamenajúci „spolu“) a ταξις (*taxis*, znamenajúci „poradie“). 

## Predmet záujmu
Skladba sa zaoberá:
* konštrukciami. Podľa druhu konštrukcií, ktorými sa zaoberá, sa tiež delí na na tieto časti: 
# syntagmatika 
# vetná syntax
# polovetná syntax
# súvetná syntax 
* komponentmi konštrukcií (napr. vetné členy)
* syntaktickými a syntagmatickými vzťahmi a prostriedkami a spôsobmi na ich formálnu realizáciu
* slovosledom a aktuálnym vetným členením
* modálnou a emocionálnou stránkou vety

## Významné pojmy
* Stavebnými prvkami textu sa zaoberá textová syntax.
* Hlavnou jednotkou skladby je veta, ktorá sa skladá z vetných členov. 
* Významové spojenie slov je sklad. Spôsob spájania členov do skladu je vzťah.

Kategória:Syntax
Kategória:Jazykoveda
Imrich (svätec)

náhľad|Svätý Imrich, Dóm sv. Alžbety, Košice
**Svätý Imrich** (, ) (* 1007 – † 2. september 1031) bol synom uhorského kráľa Štefana I. a bavorskej princeznej Gizely.

## Narodenie
Z detí kráľovského páru kroniky spomínajú iba dve: staršieho menom Oto a Imricha. Imricha pravdepodobne pomenovali podľa strýka z matkinej strany, rímsko-nemeckého cisára Henricha II. Niektoré pramene za jeho dátum narodenia uvádzajú rok 1000, zatiaľ čo v kronikách sa píše, že zomrel ako 24 ročný. Podľa tohto údaju je teda zrejmé, že sa narodil v roku 1007.

## Výchova
Výchovu svojho syna a nástupcu na trón zveril Štefan I. r. 1015 sv. Gerardovi, neskoršiemu čanádskemu biskupovi. V priebehu 7-ročného štúdia sa Imrich naučil latinčinu, dosiahol najvyššie vzdelanie tých čias. Zasvätil ho aj do náboženstva a tajov kňazského života.

Od svojich 15-tich rokov bol vychovávaný na dvore u svojho otca Štefana I., kde sa priučil diplomacii, vojenským a vladárskym povinnostiam.

Imrich ako 23-ročný bol pripravený stať sa panovníkom. Svadbu mal v roku 1022.. Za manželku si vzal Chichu (Čiku), dcéru kráľa Dalmácie a Chorvátska Křesimíra. Podľa tradície po svadbe žil s manželkou ako brat a sestra.

## Nástupca trónu
V rokoch 10131015 vyšla prvá kniha zákonov kráľa Štefana I. a spis Mravné ponaučenia kráľovičovi Imrichovi. Pomocou týchto kníh ho otec pripravoval na vládnutie. 
Imrich bol údelným kniežaťom v Nitre. Štefan I. mal v úmysle prenechať mu vládu v Uhorsku ešte za svojho života. Na následky zranenia, ktoré mu spôsobil diviak pri poľovačke v Igfonskom lese (Biharsko), však 2. septembra 1031 Imrich zomrel.

## Smrť
Na mieste jeho nešťastného konca na prelome 11. a 12. stor. postavili opátstvo Sv. Imricha. Jeho pozostatky uložili do ešte vtedy nedostavanej baziliky v Stoličnom Belehrade. Bol kanonizovaný zásluhou kráľa Ladislava I. 4. novembra 1083 pápežom Gregorom VII. a spolu s ním boli svätorečení aj jeho otec kráľ Štefan I. a jeho vychovávateľ biskup Gerard.

V kalendári Rímskokatolíckej cirkvi na Slovensku pripadá jeho sviatok na 5. novembra.

## Referencie

## Iné projekty

Kategória:Úmrtia v 1031
Kategória:Úmrtia 2. septembra
Kategória:Arpádovci
Kategória:Uhorskí katolícki svätci
Kategória:Kanonizovaní Gregorom VII.
Kategória:Osobnosti na maďarských poštových známkach
Kategória:Katolícki svätci majúci sviatok 5. novembra
Benedikt z Nursie

Svätý **Benedikt z Nursie** OSB alebo **svätý Beňadik** (* okolo 480, Nursia (Norcia) v Umbrii, Taliansko† 21. marec 547, Monte Cassino) bol zakladateľ západoeurópskeho mníšstva.

## Život
Vzdelanie nadobudol v Ríme, potom viedol asketický život v Sabínskych horách, striedavo žil ako pustovník a ako predstavený pustovníkov, až r. 529 založil prvý samostatný západoeurópsky kláštor *Mons Casinus* (Monte Cassino), z ktorého sa benediktínsky rád rozšíril po celej Európe a ovplyvnil aj všetky ostatné rády. 

Bol to kláštor s jasne stanovenými pravidlami – regulami. V ich rámci bola zahrnutá povinnosť vzdelávania. Kláštor ako vzdelávacia inštitúcia mal dve oddelenia: vonkajšie (určené na vzdelávanie laikov – synov bohatých feudálov) a vnútorné (na vzdelávanie mníchov).

Pretože sv. Benedikt si neobyčajne vážil antickú literatúru a dával ju vo svojom kláštore odpisovať, boli tu založené základy pre rozvoj poantickej kultúry v Európe.

## Uctievanie
Katolícka cirkev si ho podľa Rímskeho martyrológia uctieva 11. júla.

## Referencie


## Literatúra
* "Dňa 14. marca: Svätý Benedikt." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 158-164. ISBN 80-7165-381-0

## Pozri aj

* Rímske martyrológium
* Zoznam svätcov Katolíckej cirkvi

## Iné projekty

Kategória:Narodenia v 5. storočí
Kategória:Úmrtia v 6. storočí
Kategória:Talianski katolícki svätci
Kategória:Zakladatelia rádov
Kategória:Zakladatelia kláštorov
Kategória:Pustovníci
Kategória:Patróni Európy
Kategória:Osobnosti na nemeckých poštových známkach
Kategória:Katolícki svätci majúci sviatok 11. júla
Petržalské korzo

náhľad|Nobelovo námestie
thumb|Pamätná tabuľa Štefana Moysesa a Antona Bernoláka

**Petržalské korzo** je pešia a cyklistická trasa v Bratislave, v mestskej časti Petržalka spájajúca petržalskú železničnú stanicu s centrom mesta.

## Poloha
Začína sa pri petržalskej železničnej stanici, popod nadjazd na Rusovskej ceste, popri ulici Lenardova, cez Nobelovo námestie, pokračuje na druhej strane diaľnice spájajúcej Prístavný most s hraničným prechodom do Rakúska, popri výstavisku Incheba a končí sa pri Novom moste pod reštauráciou UFO.

## Iné projekty

Kategória:Petržalka
Cofax

**Cofax** bola výstava výpočtovej a kancelárskej techniky s medzinárodnou účasťou na Slovensku. Prvý ročník sa konal v roku 1991 a uskutočnilo sa 14 ročníkov. Posledný ročník sa konal v roku 2004 v bratislavskom výstavisku Incheba. Nasledujúci plánovaný ročník bol v priebehu roka 2005 zrušený. 

## Referencie

Kategória:Výstavy
Svätý Benedikt

**Svätý Benedikt** alebo **svätý Beňadik** môže byť:

* zakladateľ západného mníšstva, pozri Benedikt z Nursie
* pápež v rokoch 684 – 685, pozri Benedikt II.
* pustovník na Skalke pri Trenčíne, pozri Benedikt pustovník
Capability Maturity Model

**CMM** (z angl. **C**apability **M**aturity **M**odel) je rodina modelov pre riadenie procesov v organizáciách. Pôvodne bola vytvorená v SEI (Software engineering institute, v USA)  na základe systému ISO 9000 s aplikovaním takzvaných overených praktík (best practices) v oblasti vývoja softvéru. V doméne vývoja softvéru sa CMM model ujal rovnocenne s normou ISO 15504 (SPICE). Na americkom kontinente je rozšírené používanie CMM modelu, avšak európske automobilky pod vedením nemeckej organizácie HIS sa vybrali cestou ISO TR 15504. Pokusy o rozšírenie tohto modelu mimo vývoja softvéru však zatiaľ priniesli iba rozpačité reakcie. Do rodiny CMM modelov patria:
* SA-CMM (Software Acquisition Capability Maturity Model)
* P-CMM (People Capability Maturity Model)
* CMMI (Capability Maturity Model Integration) model bol vytvorený z nasledovných troch, pôvodne samostatných, modelov:
# SW-CMM (Capability Maturity Model for Software)
# SE-CMM (Systems Engineering Capability Maturity Model)
# IPD-CMM (Integrated Product Development Capability Maturity Model)

## Úrovne
Na kontinuu modelu je definovaných 5 úrovní. Podľa vyjadrenia Inštitútu softvérového inžinierstva Ministerstva obrany USA: „Verí sa, že predvídateľnosť, efektivita a kontrola softvérových procesov organizácie sa zlepšuje keď organizácia postúpi na vyššiu, z týchto piatich, úrovní. Aj keď nie úplne striktne, doterajšia empirická evidencia podporuje túto vieru.“
# *Počiatočná* (úroveň 1, chaotická ad hoc, individuálne hrdinstvo) - počiatočný bod pre použitie nového alebo nezdokumentovaného procesu
# *Opakovateľná* (úroveň 2) - proces je zdokumentovaný dostatočne na to, aby bolo možné zopakovať rovnaké kroky
# *Definovaná* (úroveň 3) - proces je definovaný / potvrdený ako štandardný obchodný proces
# *Spravovaná* (úroveň 4) - proces je kvantitatívne spravovaný v súlade s dohodnutými metrikami
# *Optimalizujúca* (úroveň 5) - správa procesov sa snaží o optimalizáciu a vylepšovanie procesov

## Referencie

## Iné projekty

## Zdroj


Kategória:Štandardy
Kategória:Riadenie kvality vývoja softvéru
CMMI

**CMMI** (z angl. **C**apability **M**aturity **M**odel **I**ntegration) je model základných procesov v organizácii spolu s odporúčaniami ako ich efektívne implementovať. Pomáha integrovať tradične oddelené funkcie v organizácii, stanovuje k tomu základné ciele a priority. Vychádza z rodiny modelov CMM a zahŕňa v sebe pôvodne tri oddelené modely:
* Capability Maturity Model for Software (SW-CMM) 
* Systems Engineering Capability Maturity Model (SE-CMM) 
* Integrated Product Development Capability Maturity Model (IPD-CMM)

Ciele modelu:
* 1. tesnejšie previazať inžinierske a riadiace aktivity
* 2. zlepšiť prehľadnosť životného cyklu produktu
* 3. integrovať skúsenosti z odlišných oblastí (napr. merania výkonnosti procesov, riadenia rizík, management vzťahov s dodávateľmi)
* 4. implementovať robustné a vyzreté praktiky
* 5. identifikuje funkcie v organizácii vo vzťahu k výslednej kvalite produktu
* 6. adresuje existujúce relevantné ISO štandardy

CMMI úroveň organizácie sa určí pomocou SCAMPI assessmentu.

## Priebežná a úrovňová CMMI reprezentácia

Vyhodnotenie procesov v organizácii pomocou CMMI procesného modelu je možné dvoma spôsobmi:
* pomocou priebežnej CMMI reprezentácie (kde sledujeme jednotlivé procesy a ich CMMI úroveň zrelosti)
* pomocou úrovňovej CMMI reprezentácie (kde vyhodnocujeme CMMI úroveň organizácie na základe dosiahnutej úrovne bloku procesov).

thumb|center|700px|Procesné oblasti CMMI modelu - priebežná reprezentácia (continuous representation). Anglické názvy a skratky sú ponechané kvôli kompatibilite s literatúrou.
## Pozri aj
* CMMI Online Browser
* ISO 15504.
* 

Kategória:CMM
P-CMM

**P-CMM** (z angl. **P**eople **C**apability **M**aturity **M**odel) je CMM model zameraný na management ľudských zdrojov. Model si kladie za cieľ integrovať funkcie personálneho riadenia, riadenia firemného know-how a riadenia vývoja organizácie. Zavádza systém zvyšovania individuálnych kompetencií, budovania efektívnych tímov, identifikácie kľúčových problémov pri organizovaní zdrojov a motivácie pre ďalší vývoj v organizácii. Tento vývoj sa deje (podobne ako pri iných CMM modeloch) evolúciou na piatich stupňoch.

Prvá verzia modelu bola vydaná v roku 1995 a zohľadnila päťročné skúsenosti autorského tímu s jeho implementáciou. Verzia 2 bola vydaná v roku 2001.

Kategória:CMM
Skalka pri Trenčíne

náhľad|Kaplnka Kláštora na Skalke.
náhľad|Interiér kaplnky.
[náhľad|Socha sv.[Sv. Beňadik| Beňadika v Benediktovej jaskyni.]]
**Skalka pri Trenčíne** je zrúcanina kláštora (tzv. Veľká Skalka) v katastrálnom území obce Opatová nad Váhom v okrese Trenčín. Je najstarším pútnickým miestom na Slovensku. Jej súčasťou je aj menší jaskynný komplex, blízko rieky Váh. Podľa povestí žil v jaskyni pustovník sv. Benedikt.

Kláštor vznikol pravdepodobne v 12. storočí. V roku 1224 tu malo svoje sídlo benediktínske opátstvo. Po roku 1528 zosilnili opevnenie kláštora cisárski vojaci. Od roku 1644 patril kláštor jezuitskému rádu. V 18. storočí kláštor poškodili kurucké vojská. Po zrušení jezuitskej rehole kláštor pustol. Jeho objekty sa do 20. storočia nachádzali v ruinách. Neskôr boli rekonštruované.

Okolité skalné vápencové útvary sú obľúbeným miestom pre lezecký šport.

Na Skalke sa každoročne koná púť pri príležitosti sviatku sv. Andreja - Svorada a Beňadika (teda okolo 17. júla).

## Referencie

## Iné projekty

Kategória:Archeologické lokality na Slovensku
Kategória:Katolícke pútnické miesta
Kategória:Pútnické miesta na Slovensku
Kategória:Skalka nad Váhom
Kategória:Kláštory na Slovensku
SA-CMM

**SA-CMM** (z angl. **S**oftware **A**cquisition **C**apability **M**aturity **M**odel® ) je CMM model fungujúci na veľmi podobnom princípe ako SW-CMM model s tým rozdielom, že nie je určený pre organizáciu, ktorá samostatne vyvíja softvér, ale pre organizáciu, ktorá si necháva softvér napísať u dodávateľa. SA-CMM model mapuje vzťah objednávateľa softvéru systému (*acquirer*) a dodávateľa (*supplier*).
Model bol vyvinutý inštitútom SEI (Software engineering institute) v spolupráci s americkým ministerstvom obrany a ďalšími (najmä štátnymi, resp. neziskovými) organizáciami.

Kategória:CMM
SW-CMM

**SW-CMM** (z angl. **C**apability **M**aturity **M**odel® for **S**oft**w**are ) je CMM model, od roku 2000 už integrovaný do CMMI modelu riadenia procesov pre vývoj softvéru v organizácii. Pozri CMMI.

Kategória:CMM
Kategória:Riadenie kvality vývoja softvéru
Ulica sv. Bystríka (Žilina)

right
**Sv. Bystríka** je ulica na sídlisku Vlčince v Žiline. Krátka Ul. sv Bystríka sa nachádza uprostred panelového sídliska Vlčince I. Je pomenovaná po nitrianskom biskupovi svätom Bystríkovi. Pred rokom 1989 sa volala Ul. L. Exnára.

Kategória:Ulice v Žiline
Incheba

right|thumb|upright|Výšková budova Incheba

Výstavisko **Incheba** Expo je najväčší výstavný komplex v Bratislave. Nachádza sa na pravom brehu Dunaja, v bratislavskej mestskej časti Petržalka.

Projekt vytvoril architekt Vladimír Dedeček. V pôvodnom projekte sa počítalo s tým, že komplex sa stane základom nového centra mesta, počítalo sa s veľkou výstavbou a mnohými objektami, ako aj s prístavom na Dunaji. Celý projekt nebol kvôli finančnej náročnosti realizovaný, neskôr bol prepracovaný a zrealizovaný v obmedzenom rozsahu.

Meno *Incheba* je skratkovým slovom anglického ***IN'''ternational '''CHE'''mical '''B'''ratislav'''A***.

## Lokalizácia
Incheba sa nachádza na Einsteinovej ulici, areál je ohraničený z južnej strany diaľnicou spájajúcou hraničný prechod s Rakúskom a Prístavný most uprostred Einsteinovej ulice, z východnej strany mostom SNP a Panónskou cestou, zo severnej a západnej strany Viedenskou cestou.

## Vybavenie
Areál Incheby disponuje niekoľkými veľkými multifunkčnými halami, pozemným parkoviskom s veľkým počtom parkovacích miest, parkoviskom na prvom poschodí vedľa jednej z hál, výškovou budovou a hotelom Incheba.

## Využitie
Incheba je miestom, kde sa každoročne konajú mnohé podujatia predovšetkým kultúrneho, športového a spoločenského charakteru, napríklad tenisové turnaje, veľtrhy ako napríklad Coneco a iné. 

## Pozri aj
* Expo Aréna

## Externé odkazy
* Dispečerský systém výstaviska Incheba - Reliance SCADA

Kategória:Stavby v Bratislave
Kategória:Petržalka
Kategória:Architektúra z 1985
Kategória:Výstaviská
Kategória:Výškové budovy v Bratislave
James Watt

**James Watt** (* 19. januárjul./30. januárgreg. 1736, Greenock, Škótsko – † 25. august 1819, Handsworth, Anglicko) bol škótsky vynálezca, strojný inžinier a chemik – samouk, známy predovšetkým ako vynálezca parného stroja.

Watt v skutočnosti nebol vynálezcom parného stroja. Urobil iba také vylepšenia, ktoré umožnili parný stroj ozaj priemyselne využiť. Zásluhou Jamesa Watta sa mohla rozbehnúť v Spojenom kráľovstve priemyselná revolúcia.

V roku 1755 sa rok učil u mechanika  Morgana v Londýne. Po návrate do Glasgowa sa stal univerzitným mechanikom. V roku 1759 sa dozvedel o atmosférickom parnom stroji Thomasa Newcomena, ale prakticky sa s nim zoznámil až v roku 1763. V roku 1765 zostrojil oddelený kondenzátor pary, čím výrazne vylepšil stroj.

Ďalšie Wattove objavy a vynálezy:
* Dvojčinný parný stroj
* Nezávislý objav zloženia vody
* Spresnenie fyzikálneho pojmu práca
* Zavedenie jednotky konská sila, ktorú neskôr nahradil v sústave jednotiek SI po ňom pomenovaný watt
* Odstredivý regulátor
* Výveva
* Zotrvačník parného stroja
* Dvojcestný ventil
* Vyriešil utesnenie piestu

## Iné projekty

Kategória:Škótski fyzici
Kategória:Škótski vynálezcovia
Kategória:Priemyselná revolúcia
Kategória:Osobnosti na britských bankovkách
Princíp zapojenia a vypojenia

V kombinatorike **princíp zapojenia a vypojenia** alebo aj **princíp exklúzie a inklúzie** hovorí, že ak *A*1, ..., *A**n* sú konečné množiny, tak

:\left|\bigcup_{i=1}^n A_i\right|=\sum_{i=1}^n\left|A_i\right|
-\sum_{i,j\,:\,i+\sum_{i,j,k\,:\,i

kde |*A*| označuje kardinalitu množiny *A*. Názov pochádza z prípadu pre *n*=2, kde mohutnosť zjednotenia dvoch množín získame súčtom mohutností oboch množín (zapojením) a odpočítaním mohutnosti ich prieniku (vypojením).

Objavenie princípu zapojenia a vypojenia sa pripisuje Abrahamovi de Moivrovi, niekedy sa tiež nazýva po Jozephovi Sylvestrovi a Henrim Poincarém.
thumb|Prípad troch množín ''A'', ''B'' a ''C'' princípu exklúzie a inklúzie.

Jeden z dôkazov princípu zapojenia a vypojenia je takýto: nech *x* je ľubovoľný prvok zjednotenia \bigcup_{i=1}^n A_i. Do súčtu \left|\bigcup_{i=1}^n A_i\right| tento prvok prispieva jednotkou. Nech *x* sa vyskytuje v *t* množinách z *A*1, ..., *A**n*. Potom na pravej strane prispieva číslom
:t-{t\choose 2}+{t\choose 3}-\cdots (-1)^{n+1}{t\choose n}, čo je tiež 1 (napr. podľa binomickej vety).

Princíp zapojenia a vypojenia sa niekedy uvádza v podobe, ktorá hovorí, že ak

:g(A)=\sum_{S\,:\,S\subseteq A}f(S)

potom

:f(A)=\sum_{S\,:\,S\subseteq A}(-1)^{\left|A\right|-\left|S\right|}g(S)

V takejto forme ho možno vidieť ako Möbiusov inverzný vzorec pre incidenčnú algebru čiastočne usporiadanej množiny všetkých podmnožín množiny *A*.

Vynechaním niekoľkých posledných členov pravej strany rovnosti vo vzorci je možné získať alternujúco horné a dolné odhady ľavej strany, čo môže byť užitočné, ak výpočet celej pravej strany je náročný.

Pravdepodobne najznámejšou aplikáciou princípu zapojenia a vypojenia je však riešenie kombinatorického problému počítania všetkých permutácií konečnej množiny, ktoré nemajú žiaden pevný bod, známy aj ako problém šatniarky či problém vyhodených klobúkov. Hovoríme, že permutácia \sigma má pevný bod, ak existuje také *i*, že \sigma(i)=i. Pomocou princípu exklúzie a inkúzie je možné dokázať, že mohutnosť tejto množiny permutácií bez pevného bodu *n*-prvkovej konečnej množiny konverguje pre veľké *n*

:\left [ \frac {n!}{e} \right ]

kde [x] označuje najbližšie celé číslo.

Toto číslo je známe aj ako subfaktoriál čísla *n*, zapisovaného ako !n alebo ako *n*, za ktorým nasleduje symbol výkričníka otočeného naopak.
Z toho celého vyplýva, že pravdepodobnosť, že náhodne vybraná permutácia nebude mať žiaden pevný bod konverguje k 1/e ako *n* rastie do nekonečna (e je Eulerovo číslo).

Princíp zapojenia a vypojenia sa veľmi často používa aj v teórii pravdepodobnosti pre výpočet pravdepodobnosti výskytu niektorej z viacerých udalostí:

:P\left(\bigcup_{i=1}^n A_i\right)=\sum_{i=1}^n P\left(A_i\right)
-\sum_{i,j\,:\,i\neq j}P\left(A_i\cap A_j\right)+\sum_{i,j,k\,:\,i\neq j\neq k\neq i}P\left(A_i\cap A_j\cap A_k\right)-\ \cdots\cdots\ \pm P\left(\bigcap_{i=1}^n A_i\right)

Kategória:Kombinatorika
Machaón

**Machaón** alebo **Macháón** (gr. Machaón/iný prepis: Macháón) bol syn boha lekárstva Asklépia a brat Podaleiria, s ktorým sa zúčastnil trójskej vojny ako veliteľ tesálskych oddielov. Bol rovnako ako jeho otec skúseným lekárom a chirurgom. Jeho pomoc často využívali Gréci pri obliehaní Tróje. Podľa Iliady bol zranený Paridom.

Kategória:Postavy gréckej mytológie
Česká literatúra

**Česká literatúra** je súčasť českého umenia a stredoeurópskej literatúry.

* Česká literatúra v rokoch 1750 – 1815
* Česká literatúra v rokoch 1815 – 1918
* Česká literatúra v rokoch 1900 – 1945
* Česká literatúra v rokoch 1945 – 1990


Kategória:Literatúra podľa štátu
WYSIWYG

[náhľad|<p>Ukážka rozdielu medzi WYSIWYG editáciou a úpravou zdrojového kódu.</p><p>Vľavo dokument otvorený v hypotetickom WYSIWYG [textový procesor|textovom procesore. Na paneli s nástrojmi sú tlačidlá na použitie štýlov v dokumente a výsledné formátovanie sa používateľovi zobrazuje vizuálne.Vpravo ten istý dokument v značkovacom jazyku, otvorený v hypotetickom textovom editore. Štruktúra dokumentu, štýly a formátovanie sa vytvárajú zadaním príkazov, ktoré neskôr interpretuje sádzací systém, aby vygeneroval formátovanú verziu pre tlač.]]

**WYSIWYG** (akronym angl. vety „What you see is what you get“, doslovne po slovensky *„čo vidíš, to dostaneš“*) je princíp verného prenosu vizuálnej informácie, resp. informácie modelovanej na počítači do reality tak, že zodpovedá presne modelovanému obrazu s čo najmenším, resp. nebadateľným skreslením.

Pojem sa používa najmä v počítačovej grafike, kde sa žiada, aby na tlačiarni boli presne tie farby v tej sýtosti ako na originálnom obrázku na obrazovke. Časté je aj použitie pri opise textového procesora: WYSIWYG dokument počas upravovania zobrazuje tak, ako bude vyzerať po vytlačení, t. j. fonty, rozloženie, obrázky, atď. Opakom je upravovanie dokumentu v zdrojovom formáte (napr. TeX, DocBook, Markdown, HTML) alebo čistého textu.

Ďalej predstavuje všeobecne zaužívaný pojem a defacto sa v niektorých smeroch jedná o zaužívaný štandard pre označenie určitej skupiny komfortu prvkov používateľského rozhrania aplikácií a systémov.

## WYSIWYG pri tvorbe webov
WYSIWYG editory webových stránok umožňujú ich rýchlejšiu tvorbu, bez toho by vyžadovali znalosť jazyka HTML. Zdrojový kód www stránok, ktorý takýto program vytvára je plný zbytočných elementov (buď do HTML vôbec nepatria) alebo sú nevhodne rozmiestnené. Preto kód naberá na objeme (aj rádovo). 

Opačným spôsobom tvorby dokumentov je napr. editácia WWW stránok, pri ktorej tvorca píše priamo do textu špeciálnej formátovacie značky jazyka HTML a len občas skontroluje, ako výsledný vzhľad dokumentu vyzerá v prehliadači.

### Príklady WYSIWYG editorov webových stránok
* Microsoft FrontPage
* Macromedia Dreamweaver
* Adobe Dreamweaver
* Adobe GoLive
* Nvu
* KompoZer
* BlueGriffon
* Webnode

## Príbuzné akronymy
* WYSIWYM – „What You See Is What You Mean“ – *„Čo vidíš, je to, čo máš na mysli“*
* WYCIWYG – „What You Cache Is What You Get“ – *„Čo uložíš *[do vyrovnávacej pamäte]*, je to, čo dostaneš"*
* WYSIWYAF – „What You See Is What You Asked For“ – *„Čo vidíš, je to, čo si chcel"* – napríklad LaTeX alebo troff
* WYSIWYS – „What You See Is What You Sign“ – *„Čo vidíš, je to, čo si podpísal“*
* WYSIAYG – „What You See Is All You Get“ – *„Čo vidíš, je všetko, čo dostaneš“*
* WYSIWYN – „What You See Is What You Need“ – *„Čo vidíš, je to, čo potrebuješ“*
* WYSIWYP – „What You See Is What You Print“ – *„Čo vidíš, je to, čo tlačíš“* – proces v dnešnej predtlačovej prípravy, kontrola PDF tlačových šablón.

## Externé odkazy
* Jak Psát Web – WYSIWYG editory

Kategória:Počítačová terminológia
Kategória:Prezentačný softvér
Kategória:Textové procesory
Kategória:Grafické používateľské rozhranie
Kategória:Skratky
Helena (prvé meno)

**Helena** je ženské krstné meno. Pôvod má v gréckom slove *helené*, čo znamená „fakľa“, „svetlo“. Meniny na Slovensku má 18. augusta.

## Varianty
* *domácky ([[slovenčina]]):* Helenka, Helka, Heli, Hela, Heluša  

* Alena (tiež z Magdaléna), Alena, Alina, Aline (tiež z Adelheid), Aljona, Alyona
* Elena, Eileen, Elaine, Eleni, Ellena, Elina, Eliane, Elin, Ella, Ellah, Elle], Ena (ale aj tieto sú čiastočne: Eleonore, Eleonóra), Elaina 
* Helene, Helene, Helin, Heli, Heley, Heliane, Hella, Hely, Hêlîn
* Ilona, Ilka, Ilonka, Inka
* Jelena, Jelka, Jela
* Lena, Leni (tiež aj Magdaléna), Lenka, Lenja, Lenya, Leli, Leena, Loina
* Nel, Nele, Nelly, Nene
* Olena
* Ylène, Ylenia
* Ελένη, Έλενα (grécky)

## Známe nositeľky
* Svätá Helena (Flavia Iulia Helena) –  cisárovná Rímskej ríše, manželka cisára Konstantia Chlora, matka Konštantína Veľkého
* Helena Barlowová – anglická herečka
* Helena Bonham Carterová – anglická herečka a speváčka
* Helena Blehárová – slovenská a česká speváčka
* Helena Carterová – americká herečka
* Helena Fibingerová – česká atlétka
* Helena Gmucová-Zahradníková - slovenská operná speváčka
* Marie Restituta Kafková (rodným menom **Helena Kafková**) – česko-rakúska rehoľníčka a mučeníčka 
* Helena Križanová-Brindzová - slovenská prozaička, poetka, dramatička a prekladateľka
* Helena Maršálková – česká speváčka
* Helena Růžičková – česká herečka
* Helena Suková – česká tenistka a psychologička
* Helena Štáchová – česká bábkoherečka
* Helena Turcerová-Devečková – slovenská  literárna historička, spisovateľka, učiteľka, prekladateľka, diplomatka, politička, slovenská slavistka, kultúrna historička, tlmočníčka
* Helena Vondráčková – česká speváčka
* Helena Vrtichová - slovenská speváčka

## Referencie

Kategória:Krstné mená
Kategória:Ženské mená
Kategória:Ženské mená gréckeho pôvodu
ABS (vozidlo)

thumb|Kontrolky, indikujúce aktivitu (prerušovaný svit) resp. poruchu (súvislý svit) ABS
thumb|Schéma ABS: '''1.''' riadiaca jednotka, '''2.''' elektrohydraulický regulátor tlaku v brzdovom potrubí, '''3.''' snímač uhlovej rýchlosti kolesa, '''4.''' brzda, '''5.''' brzdové potrubie
thumb|Senzor uhlovej rýchlosti kolesa pre systém ABS

**ABS** (z nem. **A**nti**b**lockier**s**ystem – doslova *antiblokovací systém*, angl. *antiskid brake system*, *anti-block system*, *anti-lock braking system*) je podporný subsystém v automobile, kontrolujúci činnosť brzdovej sústavy s cieľom zabezpečiť účinné brzdenie automobilu na povrchoch s rôznou priľnavosťou. Bráni zablokovaniu kolies v prípade brzdenia na klzkom povrchu, ktoré by spôsobilo šmyk a neovládateľnosť vozidla. 

ABS systém sleduje počas brzdenia pohyb kolies a v prípade, že zistí, že niektoré z kolies sa na vozovke začína šmýkať, zmenší alebo úplne vypne brzdnú silu daného kolesa. Tým sa snaží medzi vozovkou a pneumatikou udržať valivé trenie a zabrániť klznému treniu, čo dáva predpoklad lepšej ovládateľnosti vozidla.

Nevýhodou ABS asistencie je v niektorých prípadoch dlhšia brzdná dráha (čo vyplýva zo samotného princípu ABS). Problém s ABS nastáva i na tzv. roletách na ceste, kedy kolesá nadskakujú na nerovnostiach vozovky a tým odovzdávajú senzorom informáciu o nepomere rýchlosti otáčania, ktorú ABS (v tomto prípade nesprávne) vyhodnotí ako nebezpečenstvo šmyku.

Prvé ABS systémy boli ešte mechanické a pochádzajú z roku 1966 od spoločnosti Jenssen. V roku 1978 firma BOSCH presadila prvý mechatronický systém ABS.

Od januára 1991 bola zavedená povinnosť pre všetky nákladné vozidlá a autobusy nad 3,5 tony byť vybavené týmto systémom.

## Referencie

## Pozri aj
* Elektronický stabilizačný systém (ESP)
* Regulácia preklzovania (ASR)

## Iné projekty
 

## Externé odkazy
* Princíp ABS, diagramy  (anglicky)

Kategória:Aktívna bezpečnosť automobilov
SMS spoofing

**SMS spoofing** označuje falšovanie údajov pri odosielaní SMS správy. Falšuje sa najmä údaj o odosielateľovi.

## Externé odkazy
* Mobil.cz
* http://www.crime-research.org/news/19.08.2004/572/

Kategória:Bezdrôtová komunikácia
Kategória:Elektronická kriminalita
Kategória:Počítačové útoky
Krátka textová správa

náhľad|SMS prijatá na mobile Motorola RAZR
[náhľad|Najbežnejšie rozloženie klávesnice tlačidlových mobilných telefónov ([T9)|alt=Deväť štvorcových tlačidiel so zaoblenými okrajmi s vyobrazeniami znakov 1, 2, 3, 4, 5, 6, 7, 8, 9, hviezdička, 0, mriežka od ľavého okraja po riadkoch po tri tlačidlá.]]

**Krátka textová správa** (skrátene **SMS** z anglického *Short message service*, prípadne esemeska) označuje službu dostupnú na väčšine mobilných telefónov, ktorá umožňuje prenos krátkych textových odkazov medzi mobilnými telefónmi. Pre ich úspech sa však SMS správy rozšírili aj na pevné linky.

SMS je jednou zo základných služieb GSM. SMS môže doručená aj počas prebiehajúceho hovoru a taktiež pri presmerovaní, keďže presmerovať správu na rozdiel od hovoru nie je možné. 

Existujú dva základné typy:
* SMS-PP
* SMS-CB

## SMS-PP
**Short Message Service Point to Point**
* v jednej SMS je možné poslať maximálne 160 znakov, t. j. 140 oktetov. Novšie telefóny umožňujú poslať aj dlhšie správy, avšak telefón odosielateľa ich odosiela ako viac 160 znakových a telefón príjemcu ich opäť spája do jednej. Výhodou je komfort pre používateľa avšak nevýhodou je, že SMS je spoplatnená ako samostatná správa pričom nie je možné využiť plných 160 znakov, keďže niektoré znaky sú vyhradené na špeciálny reťazec, vďaka ktorému telefón rozpozná, že ide o dlhú správu
* správa je posielaná medzi dvoma telefónmi (nové telefóny opäť umožňujú poslať správu naraz viacerým avšak opäť ide len o funkciu telefónu, čiže platí sa za každého príjemcu) alebo aplikáciou a telefónom.

## SMS-CB
**Short Message Service Cell Broadcast**
* maximálna dĺžka je 93 znakov
* pri týchto správach sa využívajú Cell Broadcast kanály. Využívajú sa napríklad pre predpoveď počasia, lokálne správy, dopravnú situáciu alebo pre zistenie polohy
* správa sa posiela na všetky telefóny v danej lokalite, ktoré majú zapnutý príjem CB a majú nastavený príslušný kanál

## SMS brány
Mobilní operátori poskytujú svojím zákazníkom možnosť zaslať bezplatne obmedzenú alebo neobmedzenú textovú správu do svojej vlastnej siete alebo siete konkurencie. Táto služba je prístupná zo stránok mobilného operátora.

U mobilného operátora T-Mobile nie je SMS brána verejne dostupná, nachádza sa na internetovom portáli t-mobile len pre registrovaných užívateľov a ponúka zvýhodnené odosielanie SMS správ v porovnaní s klasickým cenníkom. SMS správa je spoplatnená kreditmi, ktoré si treba dobiť dopredu.

Mobilný operátor Orange ponúka na svojom portáli www.orangeportal.sk zaslať mesačne až 10 SMS správ zadarmo a to iba do vlastnej siete a iba registrovaným užívateľom.

Mobilný operátor O2 Slovakia ponúka na svojom zakazníckom portáli www.mojeo2.sk  neobmedzene SMS spravy cez internet s balíčkom eSMS + 50 min. do všetkých sietí na Slovensku, do Česka, Maďarska, Poľska, Rakúska, Írska, Spojeného kráľovstva.

Existujú aj neplatené SMS brány, v ktorých sa náklady väčšinou pokrývajú zobrazovaním reklamy.

## Iné projekty

Kategória:Bezdrôtová komunikácia
Kategória:Štandard GSM
SMS

**SMS** môže byť:

* skratka pre *Short Message Service*, pozri krátka textová správa
* skratka *Seiner Majestät Schiff* („Loď jeho veličenstva“), používaná nemeckým cisárskym a rakúsko-uhorským námorníctvom, pozri Seiner Majestät Schiff
* skratka pre označenie slovinskej politickej strany, pozri Stranka mladih Slovenije
* skratka pre označenie slovenskej politickej strany, pozri Strana moderného Slovenska
* genetická porucha, pozri Smithov-Magenisov syndróm
Kalokagatia

**Kalokagatia** (gr. *καλοκαγαθία*, z *καλός κἀγαθός*, *καλός* - fyzicky krásny, *καί* - spojka *a*, *ἀγαθός* - dobrý) je ideál harmonického súladu a vyváženosti fyzickej a duševnej stránky človeka. Bol formulovaný antickými Grékmi, pre ktorých bola telesná kultúra integrálnou súčasťou kultúry spoločnosti.

Tento ideál platil len pre slobodných občanov. Podstatou bolo, že rozvoj duševných schopností má byť harmonicky spojený s všestranným telesným rozvojom a naopak.

Kategória:Kultúra v starovekom Grécku
Kategória:Antická filozofia
Dynastia Hårfagre

**Dynastia Hårfagre** (Haarfagr) je názov nórskej kráľovskej dynastie. Keďže Harald I. Krásnovlasý (Hårfagre) odvodzuje svoj pôvod od dynastie Yngling, nazývajú sa králi tejto dynastie niekedy aj Ynglingovci.

Najmä na konci dynastie sa mocenské pomery značne skomplikovali a preto je stanoviť jednoznačný koniec dynastie pomerne ťažké.

Králi:

* Harald I. Krásnovlasý (Harald Hårfagre) (872-930) - zakladateľ dynastie
* Erik I.Krvavá sekera (Erich Krvavá sekera, Eirik Blodøks) (930-934)
* Håkon I. Dobrotivý (Haakon Dobrý, Håkon den Gode) (934-961)
* Harald II. Sivá maska (Harald Gråfell) (961-970) 
**Jarl Haakon,(970-995) dánska nadvláda
* Olaf I. Tryggvesson (Olav Tryggvason) (995-1000)
**Sven,(1000-1015) dánska nadvláda
* Olaf II. Svätý (Olav Haraldsson)(1015-1028)
**Knut Veľký,(1028-1035) dánska nadvláda
* Magnus I. Dobrotivý (Magnus Dobrý, Magnus den Gode) (1035-1047)
* Harald III. Krutý (Harald Hardråde) (1046-1066)
* Magnus II. Haraldsson (Magnus Haraldsson) (1066-1069)
* Olaf III. (Olav Kyrre) (1066-1093) 
* Håkon Magnusson (1093-1094) 
* Magnus III. (Magnus Berføtt) (1093-1103) 
* Olaf Magnusson (1103-1110) 
* Øystein I.Magnusson (1103-1123) 
* Sigurd I. (Sigurd Jorsalfar) (1103-1130) 
* Magnus IV. Slepý (Magnus Blinde) 1130-1135 
* Harald IV. (Harald Gille) (1130-1136) 
** Sigurd Slembe (1135-1139), protikráľ 
* Sigurd II.Munn (1136-1155) 
* Øystein II.Haraldsson (1142-1157) 
* Inge I. (Inge Krokrygg) (1136-1161) 
* Håkon II. (Hakon Herdebrei) (1157-1162)

Kategória:Vládcovia Nórska
Harfagre
Dynastia Sverre

[náhľad|Skulptúra Hakona V. v katedrále v [Stavangere]]
**Dynastia Sverre** bola nórska kráľovská dynastia

* Sverre Sigurdsson (1177-1202) 
** Jon Kuvlung (1185-1188), vzdorokráľ 
** Sigurd Magnusson (1193-1194), vzdorokráľ 
** Inge Magnusson (1196-1202), vzdorokráľ 
* Håkon III Sverreson (1202-1204) 
* Guttorm Sigurdsson (1204) 
* Inge II Bårdsson (1204-1217) 
** Erling Steinvegg (1204-1207), vzdorokráľ 
** Filippus Simonsson (1207-1217), vzdorokráľ 
* Håkon IV Håkonsson (1217-1263) 
** Skule Bårdsson (1239-1240), vzdorokráľ 
* Magnus VI Lagabøte (1263-1280) 
* Eirik II Magnusson (1280-1299) 
* Håkon V Magnusson (1299-1319) 

Kategória:Dejiny Nórska
Promile

**Promile** je jedna tisícina. Označuje sa pomocou značky ‰, ktorá vychádza zo symbolu pre percento (%) s ďalšou nulou na konci. Tri štylizované nuly v symbole promile označujú tri nuly v čísle 1000. Promile sa používajú menej často ako percentá; pravidlá ich používania sú však rovnaké ako pri percentách. Názov *promile* pochádza z latinského *pro mille* = *na tisíc*.

## Príklady použitia
* *2 ‰ alkoholu v krvi* – v každom litri krvi sú  litra (tzn. 2 ml) alkoholu
* *7 ‰ novorodencov…* – na každých 1000 novorodencov pripadá 7 takých, ktorí…
* *1 ‰* =  = 0,1 %
* *10 ‰* =  =  = 1,0 %

## Pozri aj
* percento
* ppm
* ‱

Kategória:Matematika
Kategória:Typografia
Ľadová doba

**Ľadová doba** (lingvisticky nevhodne: **doba ľadová**; iné názvy: **glaciál**, **glaciálne obdobie**) môže byť:
* všeobecne: rôzne krátko či dlho definované obdobie v dejinách Zeme vyznačujúce sa (relatívne) väčším znížením teploty (a s tým spravidla spojeným rozšírením plôch pokrytých ľadom a ľadovcami) 
* špecificky (*zoradené od najväčieho obdobia po najkratšie*):
** veľmi dlhé chladné obdobie v dejinách Zeme (trvajúce minimálne niekoľko desiatok miliónov rokov), napr. obdobie posledných 40 miliónov rokov, pozri ľadová doba (veľká)
** štvrtohorné zaľadnenie, čiže pleistocén v jeho súčasnom vymedzení (t.j. vrátane gelasu) prípadne rozšírený o holocén, opak (v prípade nezahrnutia holocénu): (posledná) poľadová doba, pozri štvrtohorné zaľadnenie
** starší názov (akokoľvek vymedzeného) pleistocénu, opak: (posledná) poľadová doba, pozri pleistocén
** jeden z približne šiestich hlavných chladných úsekov v rámci štvrtohorného zaľadnenia/pleistocénu (v strednej Európe známych napríklad pod názvami biber, donau, günz, mindel, ris, würm) alebo v širšom zmysle aj podobné obdobie v iných obdobiach dejín Zeme, synonymum: glaciál v pravom slova zmysle, opak: medziľadová doba (interglaciál), pozri ľadová doba (časť štvrtohôr)
** súhrnné označenie pre glaciál v pravom slova zmysle (t. j. hlavný chladný úsek z predchádzajúcej odrážky) a štadiál, opak: medziľadová doba v širšom zmysle (interglaciál a interštadiál), pozri ľadová doba (časť štvrtohôr) a štadiál
** würm (t. j. posledný, čiže najmladší, glaciál v pravom slova zmysle)
** relatívne krátke chladné obdobie v dejinách, napr. tzv. malá ľadová doba (približne v rokoch 1300/1550/16501850/1900), pozri napr. malá ľadová doba

## Poznámky


## Referencie

## Iné projekty

Kategória:Ľadové doby
Kategória:Klimatológia
ESP

**ESP** je skratka pre:

* Elektronický stabilizačný systém pre automobily (z nem. **E**lektronisches **S**tabilitäts**p**rogramm)
* Mimozmyslové vnímanie (z angl. **E**xtra **S**ensory **P**erception)
* **E**ncapsulating **S**ecurity **P**ayload pre sieťovú techniku
* Extrasensory perception je druh cheatu ("dopingu") v počítačových hrách
Elektronický stabilizačný systém

**Elektronický stabilizačný systém** alebo **ESP** (z nem. **E**lektronisches **S**tabilitäts**p**rogramm) je elektronický stabilizačný systém s účelom zvýšiť bezpečnosť jazdy v osobnom automobile. Skladá sa z dvoch subsystémov: ABS a ASR. Keďže ESP je ochranná značka pôvodného výrobcu BOSCH, ktorý vyvinul tento systém spolu s firmou Mercedes-Benz (uvedenie na trh v roku 1995), ostatní výrobcovia tomuto systému dali vlastné názvy: 
* DSC (BMW), 
* PSM (Porsche), 
* VSC (Toyota a Lexus) 
* VSA (Honda)
* DSTC (Volvo)
* prípadne ďalšie…

## Funkcia a princíp
ESP pomáha vodičovi zvládať kritické situácie pri riadení auta, v ktorých by sa vozidlo mohlo dostať do šmyku. Kým samotné ABS iba vyrovnáva brzdnú silu medzi kolesami na základe informácie zo senzoru otáčok na kolesách, ESP spracúva informácie z ABS a zo senzora natočenia volantu, gyroskopu (umiestneného zvyčajne v strede vozidla) a spolu s virtuálnym softvérovým modelom vozidla potom cielene pribrzďuje oddelene zadné alebo odbrzďuje predné kolesá auta a tým ho nielen vo fáze brzdenia, ale i vo fáze zrýchľovania, či prechádzania zákruty udržiava mimo šmyku. Tým je auto ovládateľnejšie a stabilnejšie. Niektoré verzie systému zasahujú i do riadenia rýchlosti a v prípade potreby upravia výkon motora podľa modelu.

Vo vývoji je systém ESP II, ktorý bude zasahovať i do samotného riadenia a to hydraulickým akčným členom na volante.

## Testy
Testy na umelej šmykovej ploche ukázali, že súčasné systémy ESP prekonávajú schopnosti človeka zvládať danú šmykovú situáciu.

Kategória:Aktívna bezpečnosť automobilov
Kategória:Elektrická sústava automobilu
Hlavné námestie

**Hlavné námestie** je námestie:

* v Branči, pozri Hlavné námestie (Branč)
* v Bratislave, pozri Hlavné námestie (Bratislava)
* v Dvoroch nad Žitavou, pozri Hlavné námestie (Dvory nad Žitavou)
* v Kežmarku, pozri Hlavné námestie (Kežmarok)
* v Košiciach, pozri Hlavné námestie (Košice)
* v Nových Zámkoch, pozri Hlavné námestie (Nové Zámky)
* v Rimavskej Sobote, pozri Hlavné námestie (Rimavská Sobota)
* v Šahách, pozri Hlavné námestie (Šahy)
* v Tornali, pozri Hlavné námestie (Tornaľa)

Kategória:Rozlišovacie stránky – Námestia
Hviezdoslavovo námestie (Bratislava)

**Hviezdoslavovo námestie** je námestie v Bratislave v mestskej časti Staré Mesto. Je pomenované podľa slovenského básnika Pavla Országha Hviezdoslava (1849 – 1921)

Je jedným z najznámejších námestí v Bratislave. V minulosti malo rôzne názvy: koniec 18. st.1840 a 18611899 *Promenade(platz)*, 18401852 *Theaterplatz*, 18521861 *Radetzkyplatz*, 18991920 *Kossuth Lajos-Platz*/*Kossuth Lajos-tér*, 19211930 *Palackého sady*.

Nachádza sa na ľavom brehu Dunaja, medzi Mostom SNP a Slovenským národným divadlom.

## Dejiny
Hviezdoslavovo námestie prešlo koncom 20. storočia výraznou rekonštrukciou, pričom sa jeho vzhľad výrazne zmenil. Pred rekonštrukciou pripomínalo skôr malý mestský park s množstvom zelene, v súčasnosti má charakter mestského korza.

## Vzhľad námestia
Námestie je predovšetkým pešia zóna s množstvom zelene, v centrálnej časti námestia sa nachádza pódium určené na kultúrne podujatia a stredom námestia prechádza pozdĺžna fontána. V blízkosti Slovenského národného divadla sa nachádza socha Pavla Országha Hviezdoslava v nadživotnej veľkosti. V posledných rokoch za pod vzhľad námestia negatívne podpísali bezpečnostné opatrenia veľvyslanectva Spojených štátov amerických, ktoré znehodnocujú vzhľad námestia a pôsobia rušivo na obyvateľov.

## Významné objekty na námestí
Na námestí sa nachádza viacero významných budov a objektov. Pravdepodobne najvýznamnejším objektom je historická budova Slovenského národného divadla, ktorá ohraničuje námestie z východnej strany. Napravo od divadla sa nachádza zrekonštruovaný, historický hotel komplex Radisson SAS Carlton. Hotel Carlton je neodmysliteľnou súčasťou bratislavského starého mesta. Na južnej strane námestia sa ďalej nachádza veľvyslanectvo Spojených štátov amerických a Nemeckej spolkovej republiky. Na severnej strane námestia sa nachádza veľké množstvo reštaurácií a barov.

## Galéria

Bratislava's Hviezdoslavovo Square 2005-02-24.jpg|Návšteva prezidenta Busha, rok 2005
Slovakia Bratislava 77.jpg|Opera Slovenského národného divadla


## Referencie

## Iné projekty

## Externé odkazy
* Hviezdoslavovo námestie na mape Bratislavy

Kategória:Námestia v Starom Meste v Bratislave
Kategória:Pomenovania podľa Pavla Országha Hviezdoslava